钦定古今图书集成/理学汇编/学行典/第078卷 > 明敖英慎言集训 > 《戒讦言》
## 钦定古今图书集成/理学汇编/学行典/第078卷 > 明敖英慎言集训 > 《戒讦言》

子贡曰：“恶讦以为直者。”

《韩非子》曰：彼自智其计，则毋以其失穷之；自勇其断，
则毋以其敌怒之；自多其力，则毋以其难概之。
孔光曰：“以讦为忠直，人臣之大罪也。”

杨恽性好刻害，发人阴伏，卒以此败。

吴明卿曰：“凡人于小人欺己处，必明以破之。韩魏公
独不然，明足以照小人之欺，然每受之，未尝形于言
也。”

薛文清公曰：“圣人最恶讦人之阴私，　觉人诈而不
形于言，有馀味。”

英曰：“人有隐慝，犹幸人不之知，煦煦然阳为善也。乃或讦之，彼将甘心焉而无忌惮。至是始议其后，则所伤多矣。贤者往往蹈祸机，多由此。”